Karlê Mezin
Charlemagne Monogram Şanenav Wêneyê goristanê Biguhêre - Kodê biguhêre - Wîkîdaneyê biguhêre Karlê Mezin (bi latînî: Carolus Magnus an Karolus Magnus, bi almanî: Karl der Große, bi fransî: Charlemagne (Şarleman); 742 an 747 - 28ê kanûna paşîn a 814an), ji sala 768ê heta mirina xwe şahê Ferengan bû. Wî bingehê Împeratoriya Ferengê wesa berfireh û mukim kir ko piraniya deverên rojava û navenda Ewropayê vegirtin. Wî Îtalya jî girt û li 25ê Befirbara Paşîna sala 800ê ji destê papa Leoyê Sêyem tanc li ser serê xwe danî. Ev bizavek bû jibo vejandina Împeratoriya Romê. Bi berbelavî ew wekî împeratorê herî pêşîn yê Împeratoriya Romê ya Pîroz dihêt binavkirin, herçend e ko ev nav li dema jiyana wî çi caran nehat bikaranîn.